Qayd etilishicha, qo‘lga olinganlar Pokiston fuqarolari bo‘lgan. Foto: AP /Wali Sabawoon /arxiv Kobulda Turkmaniston elchixonasi yaqinida yonida portlovchi qurilma bo‘lgan ikki nafar pokistonlik qo‘lga olindi, deb xabar berdi Hindustan Times gazetasi. «Kobuldan kelgan ishonchli xabarlarga ko‘ra, 26 avgust kuni toliblar Turkmaniston elchixonasi yaqinida yonida qo‘lbola portlovchi qurilma bo‘lgan ikki nafar Pokiston fuqarosini qo‘lga olgan», — deyiladi xabarda. Voqea haqida boshqa batafsil ma’lumot berilmagan. 26 avgust kuni Kobul aeroporti yaqinida terrorchilik harakati amalga oshirilgandi. Terakt oqibatida 200dan ortiq inson halok bo‘lgan.